 

**בבית הדין הצבאי המחוזי**

**במחוז שיפוטי מרכז**

**בפני השופטת: סא"ל רינת לוי מוסקוביץ'**

בעניין: התובע הצבאי (ע"י ב"כ, קמ"ש אביחי שמיר)

נגד

הנאשם:X/XXX טוראי ש' ג' (ע"י ב"כ, סרן רואי מלינגר)

הכרעת - דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו XXX מיום 02.02.2021 ועד יום 11.11.2021 למשך 282 ימים, בהתאם לכתב האישום ולפרטים הנוספים.

1. **ניתנה היום, כ"ה באייר התשפ"ג, 16.05.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופטת

גזר - דין

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו XXX, לתקופה בת 282 ימים, אשר הסתיימה במעצרו.

הנאשם גויס לצה"ל בדצמבר 2020 כלוחם, וכחודש לאחר מכן החל בהיעדרות, כך שזיקתו הצבאית קלושה. לפני ההיעדרות הנוכחית נידון לריתוק בגין היעדרות קצרה קודמת.

הצדדים הציגו לעיוני הסדר טיעון במסגרתו תוקן כתב האישום כך שתקופת ההיעדרות התקצרה משמעותית והסתיימה למעשה עם מעצרו של הנאשם באזרחות בנובמבר 2021. הוסכם בין הצדדים שמאז שהה הנאשם בתנאי מעצר שונים, לרבות באיזוק אלקטרוני ובמעצר בית.

לאחרונה פוטר הנאשם משירות בגין התנהגות רעה וחמורה.

הצדדים ציינו בנוסף כי למשפחתו מצב כלכלי ורפואי מורכב וכי הנאשם החל הליך שיקום.

הצדדים הציגו לעיוני הסדר טיעון המבקש להטיל על הנאשם עונש של 56 ימי מאסר, ומאסר צופה פני עתיד. בנסיבות כוללות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **חמישים ושישה (56) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן שלושים (30) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו - 1955.**
3. **זכות ערעור כחוק.**
4. **ניתן היום, כ"ה באייר התשפ"ג, 16.05.2023, והודע בפומבי ובמעמד הצדדים.**

**\_\_\_\_\_\_\_\_\_\_**

שופטת

**נערך על ידי: א.ג**

**בתאריך: 31.05.2023**

**חתימת המגיה: שיר בן ארמון**